
Razvoj novih orodij/funkcionalnosti za podporo upravljanju sodišč

Cilj projekta: Cilj projekta se je osredotočal na nadgradnjo informacijskega sistema za učinkovitejše upravljanje kadrovskih evidenc in sodnega poslovanja
Izvajalec ukrepa: Vrhovno sodišče Republike Slovenije 
Trajanje projekta: 02. 10. 2024  – 31. 08. 2026

Opis projekta:
Na Vrhovnem sodišču Republike Slovenije je bil uspešno izveden projekt v skupni vrednosti 484.632,73 EUR (od tega 397.239,94 EUR brez DDV in 87.392,79 EUR DDV).
Z izvedbo projekta Razvoj novih orodij/funkcionalnosti za podporo upravljanju sodišč so bila izdelana nova orodja oziroma nove funkcionalnosti obstoječih orodij za podporo upravljanju sodišč, ki bodo zagotovila večjo dostopnost in prilagojenost pravosodja sodobnim načinom poslovanja. 
V okviru investicije je Vrhovno sodišče: 
1. Izvedlo nadgradnjo informacijskega sistema e-SU. V okviru te aktivnosti je bilo izdelano novo orodje Centralna kadrovska evidenca (CKE), ki je namenjena informatizaciji evidenc in optimizaciji poslovanja na kadrovskem področju, poenotenju vodenja kadrovskih evidenc po posameznih sodiščih v smislu enotnega in usklajenega poslovanja s CKE podatki oziroma dokumenti ter obdelava podatkov v okviru ene evidence.
 2. Izdelalo nove funkcionalnosti dveh obstoječih orodij - skladišča podatkov in sistema za poslovno obveščanje (PSP II in PSP III), katerih namen je izboljšanje obstoječih orodij za upravljanje sodišč in zagotovitev novih funkcionalnosti teh orodij, ki bodo omogočala kakovostno podporo oblikovanju in izvajanju politik sodnega upravljanja. Investicija je tako zagotovila novo orodje za izvajanje kadrovskih nalog sodne uprave ter nadgradnjo in optimizacijo podatkovnega skladišča in sistema za poslovno obveščanje, kar se izraža v prilagoditvi spremembam v podatkovnih virih (vključno z novimi podatkovnimi viri), novih ali nadgrajenih vsebinah iz podatkovnih virov in tehnološki posodobitvi in optimizaciji. 

